title: VYKONÁVACIE NARIADENIE KOMISIE (EÚ) …/... ktorým sa stanovuje vzorový organizačný poriadok poradnej komisie alebo komisie pre alternatívne riešenie sporov a vzorový formulár pre oznamovanie informácií týkajúcich sa uverejňovania konečného rozhodnutia v súlade so smernicou Rady (EÚ) 2017/1852

text:
               VYKONÁVACIE NARIADENIE KOMISIE (EÚ) …/...

               z 24. 4. 2019,

               ktorým sa stanovuje vzorový organizačný poriadok poradnej komisie alebo komisie pre alternatívne riešenie sporov a vzorový formulár pre oznamovanie informácií týkajúcich sa uverejňovania konečného rozhodnutia v súlade so smernicou Rady (EÚ) 2017/1852

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na smernicu Rady (EÚ) 2017/1852 z 10. októbra 2017 o mechanizmoch riešenia sporov týkajúcich sa zdanenia v Európskej únii
                  1
               , a najmä na jej článok 11 ods. 3 a článok 18 ods. 4,

               keďže:

               (1)V smernici (EÚ) 2017/1852 sa zavádza mechanizmus na účinné riešenie daňových sporov medzi členskými štátmi týkajúcich sa výkladu a uplatňovania zmlúv a dohovorov, ktorými sa stanovuje zamedzenie dvojitého zdanenia príjmov a prípadne kapitálu.

               (2)V smernici (EÚ) 2017/1852 sa stanovuje, že ak postup vzájomnej dohody, ktorý by mal byť prvým krokom pri riešení sporov, nevedie k dohode medzi príslušnými orgánmi dotknutých členských štátov v určitej lehote, spor sa môže predložiť na riešenie poradnej komisii alebo komisii pre alternatívne riešenie sporov.

               (3)V smernici (EÚ) 2017/1852 sa stanovuje, že príslušné orgány každého členského štátu, ktorých sa spor týka, podpíšu organizačný poriadok poradnej komisie alebo komisie pre alternatívne riešenie sporov (ďalej len „organizačný poriadok“) a oznámia ho ovplyvneným osobám.

               (4)V smernici (EÚ) 2017/1852 sa stanovuje, že Komisia stanoví vzorový organizačný poriadok, ktorý sa bude uplatňovať v prípadoch, keď organizačný poriadok nebol oznámený ovplyvnenej osobe (osobám) v predpísanej lehote. Na dosiahnutie kontinuity a účinnosti postupu riešenia sporov by sa preto mal stanoviť vzorový organizačný poriadok. Na základe vzorového organizačného poriadku by sa preto mal vytvoriť komplexný procesný rámec s cieľom zabezpečiť fungovanie postupu riešenia sporov bez prekážok a zaručiť práva ovplyvnenej osoby (osôb) podľa smernice (EÚ) 2017/1852. Obzvlášť dôležité by bolo vymedziť právny základ sporu a podmienky, zaoberať sa podrobnosťami organizácie a fungovania poradnej komisie alebo komisie pre alternatívne riešenie sporov, ako aj stanoviť rozdelenie nákladov. S cieľom zabezpečiť nezávislosť poradnej komisie alebo komisie pre alternatívne riešenie sporov by bolo treba zahrnúť aj komplexné zverejnenie akýchkoľvek konfliktov záujmov.

               (5)V smernici (EÚ) 2017/1852 sa stanovuje, že príslušné orgány sa môžu dohodnúť, že uverejnia svoje konečné rozhodnutie v úplnom znení pod podmienkou, že s tým súhlasí dotknutá ovplyvnená osoba (osoby). V smernici (EÚ) 2017/1852 sa takisto stanovuje, že ak príslušné orgány alebo dotknutá ovplyvnená osoba (osoby) nesúhlasia s uverejnením úplného konečného rozhodnutia, príslušné orgány uverejnia abstrakt takéhoto konečného rozhodnutia.

               (6)S cieľom zaručiť jednotné oznamovanie informácií týkajúcich sa uverejňovania konečného rozhodnutia by sa mal stanoviť vzorový formulár. V záujme zabezpečenia transparentnosti, pokiaľ ide o konečné rozhodnutie, a súčasnej ochrany obchodného tajomstva ovplyvnenej osoby (osôb) by sa vo vzorovom formulári malo uverejnenie konečného rozhodnutia podmieniť dohodou príslušných orgánov a súhlasom ovplyvnenej osoby (osôb). V prípade, že jedna z týchto strán nesúhlasí s uverejnením, by mal poriadok umožniť vydanie abstraktu konečného rozhodnutia a stanoviť prvky, ktoré by mal obsahovať. Takisto by sa malo akceptovať, že ovplyvnená osoba je oprávnená požiadať príslušné orgány, aby neuverejňovali informácie, ktoré sa týkajú obchodného tajomstva.

               (7)V záujme zabezpečenia právnej istoty a riadneho fungovania systému by sa toto nariadenie malo začať uplatňovať po lehote na transpozíciu stanovenej v článku 22 ods. 1 prvom pododseku smernice (EÚ) 2017/1852.

               (8)Opatrenia stanovené v tomto nariadení sú v súlade so stanoviskom výboru pre riešenie sporov,

               PRIJALA TOTO NARIADENIE:

               Článok 1

               Vzorový organizačný poriadok

               Ak príslušné orgány členských štátov, ktorých sa týka postup riešenia sporov podľa smernice (EÚ) 2017/1852, neoznámili ovplyvnenej osobe (osobám) organizačný poriadok poradnej komisie alebo komisie pre alternatívne riešenie sporov (ďalej len „organizačný poriadok“) alebo ovplyvnenej osobe (osobám) oznámili neúplný organizačný poriadok, organizačný poriadok dokončia nezávislé osoby s dobrou povesťou a predseda na základe vzorového formulára stanoveného v prílohe I k tomuto nariadeniu.

               Článok 2

               Vzorový formulár pre oznamovanie informácií týkajúcich sa uverejňovania konečného rozhodnutia

               Ak príslušné orgány členských štátov, ktorých sa týka postup riešenia sporov podľa smernice (EÚ) 2017/1852, oznamujú informácie uvedené v článku 18 ods. 2 a 3 uvedenej smernice, použijú vzorový formulár stanovený v prílohe II k tomuto nariadeniu.

               Článok 3

               Nadobudnutie účinnosti a uplatňovanie

               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Uplatňuje sa od 1. júla 2019.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 24. 4. 2019

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 265, 14.10.2017, s. 1.

    ---documentbreak---

               SK

               PRÍLOHA I

               Časť 1

               Vzorový organizačný poriadok poradnej komisie alebo komisie pre alternatívne riešenie sporov

               [článok 11 ods. 3 smernice (EÚ) 2017/1852]

               [Vyplnia nezávislé osoby s dobrou povesťou a predseda a podpíšu príslušné orgány dotknutých členských štátov]

               [Ak je poradná komisia zriadená na účely článku 6 ods. 1 písm. a) smernice (EÚ) 2017/1852, vyplňte len položky označené *]

               1.Všeobecné informácie*

               Meno(-á) ovplyvnenej osoby (osôb), adresa(-y), daňové identifikačné číslo(-a) (DIČ):

               Členský štát, v ktorom má ovplyvnená osoba(-y) daňovú rezidenciu:

               Dotknuté členské štáty:

               Úplná adresa a údaje kontaktnej osoby ovplyvnenej osoby (osôb) vrátane telefónneho čísla a e-mailovej adresy:

               Mená a údaje zástupcu ovplyvnenej osoby (v uplatniteľných prípadoch):

               2.Zloženie poradnej komisie alebo komisie pre alternatívne riešenie sporov

               2.1.Forma:

               ◻ poradná komisia

               ◻ komisia pre alternatívne riešenie sporov

               2.2.Druh postupu riešenia:

               ◻ postup „nezávislého stanoviska“

               ◻ postup „posledných návrhov“

               ◻ iné, uveďte: ______________________________________

               2.3.Počet členov a všeobecné informácie*:

               –◻ predseda

               –◻ ____ nezávislé osoby s dobrou povesťou a___ náhradníci

               –◻ ____ zástupcovia príslušných orgánov

               Predseda:

               Štátna príslušnosť: ______________________ Adresa a kontaktné údaje (vrátane e-mailovej adresy a telefónneho čísla – nepovinné): _______________________

               Nezávislá osoba s dobrou povesťou (vymenovaná _______________):

               Štátna príslušnosť: ______________________ Adresa a kontaktné údaje (vrátane e-mailovej adresy a telefónneho čísla – nepovinné): _______________________

               Náhradník (vymenovaný _______________):

               Štátna príslušnosť: ______________________ Adresa a kontaktné údaje (vrátane e-mailovej adresy a telefónneho čísla – nepovinné): _______________________

               Nezávislá osoba s dobrou povesťou (vymenovaná _______________):

               Štátna príslušnosť: ______________________ Adresa a kontaktné údaje (vrátane e-mailovej adresy a telefónneho čísla – nepovinné): _______________________

               Náhradník (vymenovaný_______________):

               Štátna príslušnosť: ______________________ Adresa a kontaktné údaje (vrátane e-mailovej adresy a telefónneho čísla – nepovinné): _______________________

               Príslušné orgány (zástupca vymenovaný na __________)

               Adresa a kontaktné údaje (vrátane e-mailovej adresy a telefónneho čísla):

               Príslušné orgány (zástupca vymenovaný na __________)

               Adresa a kontaktné údaje (vrátane e-mailovej adresy a telefónneho čísla):

               V prípade potreby pridajte riadky pre ďalších zúčastnených členov

               K tomuto vzorovému organizačnému poriadku sa okrem toho nepovinne pripájajú životopisy nezávislých osôb s dobrou povesťou a referencie s údajmi o ich kompetencii a kvalifikácii. V súlade so zákonom sa podpisuje a zahŕňa zverejnenie akýchkoľvek konfliktov záujmov stanovené v časti 2.

               3.Opis a charakteristika spornej otázky*

               Opis predmetu sporu:

               Zdaňovacie obdobie(-a):

               Odvetvie:

               Odkazy na uplatniteľné právne predpisy a zmluvy:

               ◻ Ustanovenia vnútroštátnych právnych predpisov (uvedú sa podrobné odkazy na príslušné články – pripojiť možno plné znenie ustanovení)

               ◻ Dohovor o zamedzení dvojitého zdanenia (dvojstranný alebo viacstranný – uvedú sa podrobné odkazy na príslušné články – pripojiť možno plné znenie ustanovení)

               ◻ Dohovor o zamedzení dvojitého zdanenia v súvislosti s úpravou ziskov združených podnikov (90/436/EHS)
                  1
                (uvedú sa podrobné odkazy na príslušné články – pripojiť možno plné znenie ustanovení)

               ◻ Akýkoľvek iný odkaz dohodnutý medzi príslušnými orgánmi:

               Sumy za daňový rok a ďalšie údaje o spornom vykonávaní alebo výklade dohody alebo dohovoru uvedené v sťažnosti predloženej ovplyvnenou osobou a overené príslušnými orgánmi:

               4.Podmienky, na ktorých sa dohodli príslušné orgány

               Opis právnych otázok v spornej veci, ktoré si vyžadujú výklad:

               Opis skutkových okolností, ktoré sa majú zvážiť, a skutkových otázok, ktorých objasnenia a/alebo výkladu zo strany poradnej komisie alebo komisie pre alternatívne riešenie sporov sa príslušné orgány dožadujú:

               5.Harmonogram postupu riešenia sporov*

               Najneskorší dátum vydania stanoviska:

               Lehoty na podania príslušných orgánov a ovplyvnenej osoby (osôb) vrátane listinných a iných dôkazov a/alebo odborných stanovísk; následky oneskoreného predloženia (v uplatniteľných prípadoch):

               Plánované dátumy pojednávania a miesto pojednávania (v uplatniteľných prípadoch):

               Plánované dátumy účasti alebo zastúpenia ovplyvnenej osoby (osôb) a/alebo tretích strán na pojednávaní (v uplatniteľných prípadoch):

               6.Organizácia a fungovanie*

               Miesto(-a) zasadnutia poradnej komisie alebo komisie pre alternatívne riešenie sporov: __________________________

               Administratívne služby, ktoré môže poradná komisia alebo komisia pre alternatívne riešenie sporov požadovať na plnenie svojich funkcií: ___________________________________________________________________________

               Pracovný jazyk(-y) postupu riešenia sporov: _________________

               Prípadná potreba prekladu písomností (úplného alebo čiastočného): _______________________

               Prípadná potreba tlmočenia ústnych prejavov: _______________________

               Praktické podrobnosti týkajúce sa písomných podaní a dôkazov (napr. spôsob podania, kópie, číslovanie, odkazy): ___________________________________________________________________________

               Zasielanie písomnej komunikácie medzi príslušnými orgánmi a ovplyvnenou osobou(-ami) (vrátane prostriedkov zasielania dokumentov):
               ___________________________________________________________________________

               Opatrenia týkajúce sa žiadostí o informácie zo strany poradnej komisie alebo komisie pre alternatívne riešenie sporov a následných odpovedí ovplyvnenej osoby (osôb) a príslušných orgánov: ______________________________________

               Experti a iné možné tretie strany (podmienky predkladania ústnych a písomných stanovísk): ___________________________________________________________________________

               Podmienky prípustnosti dokumentov (napr. originály alebo overené kópie atď.): _____________________________________________

               Opatrenia pre predkladanie objemných a zložitých listinných dôkazov (napr. vo forme zhrnutí, tabuliek, grafov, výňatkov alebo vzoriek): _________________________________

               Opatrenia pre vyhotovovanie záznamov z pojednávaní: ______________________________________

               Iné (uveďte – vrátane prípadných ďalších procesných, dôkazných a logistických opatrení): ___________________________________________________________________________

               7.Stanovisko

               Možné požiadavky týkajúce sa podávania alebo doručovania stanoviska: ___________________________________________________________________________

               ___________________________________________________________________________

               8.Náklady*

               Náklady sa rozdelia medzi členské štáty:

               ◻  v pomere: __________________________

               ◻  rovnakým dielom

               Prípadné náklady zahŕňajú:

               ◻ náklady, ktoré vznikli nezávislým osobám s dobrou povesťou: _________

               ◻ odmeny nezávislým osobám s dobrou povesťou (obmedzené na 1 000 EUR na osobu na deň zasadnutia): _______________________

               ◻ náklady na preklad ________________________________________________

               ◻ náklady na tlmočenie ______________________________________________

               ◻ ostatné administratívne náklady (vrátane nákladov sekretariátu) __________________________________________________________________

               Ostatné informácie a opatrenia v súvislosti s nákladmi (uveďte):

               9.Ostatné

               Dátum:

               Podpisy zástupcov príslušných orgánov členských štátov:

               ______________________________                  ___________________________

               Časť 2

               Zverejnenie akýchkoľvek konfliktov záujmov

               [Vyplní každá vymenovaná nezávislá osoba s dobrou povesťou a jej náhradník]

               Priezvisko: _________________________

               Meno: ___________________________

               Vymenovaný: ________________________

               ◻ Považujem sa za nezávislého (nezávislú) a nestranného (nestrannú). Podľa svojho najlepšieho vedomia a po dôkladnom preskúmaní vyhlasujem, že neexistuje žiaden záujem, vzťah ani žiadna iná záležitosť v minulosti ani v prítomnosti, ktoré by som mal(-a) zverejniť, pretože by mohli mať vplyv na moju nezávislosť alebo nestrannosť alebo by mohli odôvodnene vzbudzovať zdanie zaujatosti v konaní.

               ◻ Potvrdenie týkajúce sa zverejňovania: Som objektívny(-a) a mám v úmysle takým (takou) aj zostať. V súlade s tým si takisto uvedomujem svoju povinnosť zverejniť všetky skutočnosti alebo okolnosti, ktoré by mohli spochybniť moju nezávislosť pred príslušnými orgánmi. V tejto súvislosti si Vás dovoľujem upozorniť na tieto záležitosti:

               Toto zverejnenie ma nezbavuje priebežnej povinnosti zverejňovať skutočnosti a okolnosti, ktoré by mohli ovplyvniť moju nezávislosť.

               Dátum:

               Podpis vymenovanej nezávislej osoby alebo jej náhradníka:

               ______________________________

               PRÍLOHA II

               Vzorový formulár pre oznamovanie informácií týkajúcich sa uverejňovania konečného rozhodnutia

               [článok 18 ods. 4 smernice (EÚ) 2017/1852]

               [Vyplnia príslušné orgány každého dotknutého členského štátu]

                        Uverejnenie konečného rozhodnutia

                        1. Dohoda medzi príslušnými orgánmi o uverejnení konečného rozhodnutia v úplnom znení

                        Áno           Nie

                        2. Súhlas ovplyvnenej osoby (osôb) s uverejnením konečného rozhodnutia v úplnom znení

                        Áno           Nie

                        Ak odpoveď v bodoch 1 aj 2 bola „Áno“:

                        a) uverejnenie konečného rozhodnutia v úplnom znení

                        Úplné znenie konečného rozhodnutia:

                        Ak odpoveď v bode 1 alebo v bode 2 bola „Nie“:

                        b) uverejnenie abstraktu konečného rozhodnutia

                        i) opis veci a predmetu sporu

                        …

                        ii) dátum

                        …

                        iii) príslušné zdaňovacie obdobia

                        …

                        iv) právny základ

                        …

                        v) odvetvie

                        …

                        vi) stručný opis konečného výsledku

                        …

                        vii) opis metódy použitej v rozhodcovskom konaní

                        …

                        Konečné rozhodnutie bolo upravené z dôvodov týkajúcich sa obchodného, podnikateľského, priemyselného alebo služobného tajomstva alebo obchodného postupu alebo preto, že bolo v rozpore s verejným poriadkom

                     (1)

                      Ú. v. ES L 225, 20.8.1990, s. 10.


title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie (EÚ) č. 808/2014, vykonávacie nariadenie (EÚ) č. 809/2014 a vykonávacie nariadenie (EÚ) č. 908/2014, pokiaľ ide o finančné nástroje zriadené v rámci programov rozvoja vidieka

text:
               VYKONÁVACIE NARIADENIE KOMISIE (EÚ) …/...

               z 6. 6. 2019,

               ktorým sa mení vykonávacie nariadenie (EÚ) č. 808/2014, vykonávacie nariadenie (EÚ) č. 809/2014 a vykonávacie nariadenie (EÚ) č. 908/2014, pokiaľ ide o finančné nástroje zriadené v rámci programov rozvoja vidieka

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenia Rady (ES) č. 1698/2005
                  1
               , a najmä na jeho článok 8 ods. 3,

               so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008
                  2
               , a najmä na jeho článok 36 ods. 6 a článok 62 ods. 2 písm. a),

               keďže:

               (1)V článku 38 ods. 1 písm. c) nariadenia Európskeho parlamentu a Rady (EÚ) č. 1303/2013
                  3
                zmeneného nariadením Európskeho parlamentu a Rady (EÚ, Euratom) 2018/1046
                  4
                sa zaviedla možnosť zriadiť finančné nástroje kombinujúce príspevky z európskych štrukturálnych a investičných fondov s finančnými produktmi Európskej investičnej banky v rámci Európskeho fondu pre strategické investície.

               (2)Toto nové ustanovenie sa uplatňuje aj na finančné nástroje zriadené v rámci programov Európskeho poľnohospodárskeho fondu pre rozvoj vidieka (EPFRV). Niektoré vykonávacie predpisy stanovené vo vykonávacom nariadení Komisie (EÚ) č. 808/2014
                  5
               , vo vykonávacom nariadení Komisie (EÚ) č. 809/2014
                  6
                a vo vykonávacom nariadení Komisie (EÚ) č. 908/2014
                  7
                obsahujú odkazy na finančné nástroje uvedené v článku 38 ods. 1 nariadenia (EÚ) č. 1303/2013 pred jeho zmenou nariadením (EÚ, Euratom) 2018/1046. Preto by sa mal do príslušných ustanovení týchto aktov zaviesť odkaz na nové písmeno c) článku 38 ods. 1.

               (3)Vykonávacie nariadenia (EÚ) č. 808/2014, (EÚ) č. 809/2014 a (EÚ) č. 908/2014 by sa preto mali zodpovedajúcim spôsobom zmeniť.

               (4)Opatrenia stanovené v tomto nariadení sú v súlade so stanoviskom Výboru pre rozvoj vidieka a Výboru pre poľnohospodárske fondy,

               PRIJALA TOTO NARIADENIE:

               Článok 1

               V časti 1 bode 10 písm. c) prílohy I k vykonávaciemu nariadeniu (EÚ) č. 808/2014 sa druhý pododsek nahrádza takto:

               „Keď opatrenie alebo druh operácie s konkrétnou mierou príspevku EPFRV prispieva na finančné nástroje uvedené v článku 38 ods. 1 písm. b) a c) nariadenia (EÚ) č. 1303/2013, v tabuľke sa samostatne uvádzajú miery príspevku na finančné nástroje a iné operácie a orientačná suma EPFRV zodpovedajúca plánovanému príspevku na finančný nástroj.“

               Článok 2

               Vykonávacie nariadenie (EÚ) č. 809/2014 sa mení takto:

               a) V článku 48 sa odsek 6 nahrádza takto:

               „6. Pokiaľ ide o finančné nástroje uvedené v článku 38 ods. 1 písm. b) a c) nariadenia (EÚ) č. 1303/2013, odseky 1 až 5 tohto článku sa neuplatňujú na príspevky na finančný nástroj ani na podporu udelenú konečnému prijímateľovi. Uplatňujú sa však články 58 a 59 nariadenia (EÚ) č. 1306/2013 a článok 9 delegovaného nariadenia Komisie (EÚ) č. 480/2014*.

               *Delegované nariadenie Komisie (EÚ) č. 480/2014 z 3. marca 2014, ktorým sa dopĺňa nariadenie Európskeho parlamentu a Rady (EÚ) č. 1303/2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom národnom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde (

                  Ú. v. EÚ L 138, 13.5.2014, s. 5

               )“;

               b) V článku 51 sa odsek 5 nahrádza takto:

               „5. Pokiaľ ide o finančné nástroje uvedené v článku 38 ods. 1 písm. b) a c) nariadenia (EÚ) č. 1303/2013, odseky 1 až 4 tohto článku sa neuplatňujú na príspevky na finančný nástroj ani na podporu udelenú konečnému prijímateľovi. Uplatňujú sa však články 58 a 59 nariadenia (EÚ) č. 1306/2013 a článok 9 delegovaného nariadenia (EÚ) č. 480/2014.“

               Článok 3

               V článku 22 ods. 2 vykonávacieho nariadenia (EÚ) č. 908/2014 sa tretí pododsek nahrádza takto:

               „Pokiaľ ide o finančné nástroje vytvorené v súlade s článkom 38 ods. 1 písm. b) a c) nariadenia (EÚ) č. 1303/2013, výdavky sa vykazujú za referenčné obdobia uvedené v prvom pododseku, keď sú splnené podmienky vzťahujúce sa na každú ďalšiu žiadosť o priebežné platby stanovené v článku 41 ods. 1 uvedeného nariadenia.“

               Článok 4

               Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 6. 6. 2019

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 347, 20.12.2013, s. 487.

                     (2)

                        Ú. v. EÚ L 347, 20.12.2013, s. 549.

                     (3)

                        Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013, s. 320).

                     (4)

                        Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

                     (5)

                        Vykonávacie nariadenie Komisie (EÚ) č. 808/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1305/2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 227, 31.7.2014, s. 18).

                     (6)

                        Vykonávacie nariadenie Komisie (EÚ) č. 809/2014 zo 17. júla 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227 31.7.2014, s. 69).

                     (7)

                        Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).


title: VYKONÁVACIE NARIADENIE KOMISIE (EÚ) …/... o jednotných podmienkach pre harmonizované uplatňovanie územných typológií podľa nariadenia Európskeho parlamentu a Rady (ES) č. 1059/2003

text:
               VYKONÁVACIE NARIADENIE KOMISIE (EÚ) …/...

               z 2. 7. 2019

               o jednotných podmienkach pre harmonizované uplatňovanie územných typológií podľa nariadenia Európskeho parlamentu a Rady (ES) č. 1059/2003

               EURÓPSKA KOMISIA,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS)
                  1
               , a najmä na jeho článok 4b ods. 5,

               keďže:

               (1)Nariadenie (ES) č. 1059/2003 predstavuje právny rámec pre regionálnu klasifikáciu Únie na účely zberu, zostavovania a zasielania harmonizovanej regionálnej štatistiky.

               (2)Článkom 4b nariadenia (ES) č. 1059/2003 sa Komisia splnomocňuje, aby stanovila jednotné podmienky pre harmonizované uplatňovanie územných typológií na úrovni Únie, ktoré sa uvádzajú v danom článku.

               (3)V týchto podmienkach by sa mala opísať metóda, na základe ktorej sa určujú typológie regiónov na úrovni lokálnych administratívnych jednotiek (LAU) a na úrovni NUTS 3 podľa nomenklatúry územných jednotiek pre štatistické účely (NUTS).

               (4)Pri uplatňovaní jednotných podmienok je dôležité, aby sa zohľadnili geografické, sociálno-ekonomické, historické, kultúrne a environmentálne okolnosti.

               (5)Opatrenia stanovené v tomto nariadení sú v súlade so stanoviskom Výboru pre Európsky štatistický systém,

               PRIJALA TOTO NARIADENIE:

               Článok 1

               Jednotné podmienky pre harmonizované uplatňovanie typológie na základe mriežky a typológií na úrovni LAU a na úrovni NUTS 3 sú stanovené v prílohe.

               Článok 2

               Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli 2. 7. 2019

                     Za Komisiu

                     predseda
                     Jean-Claude JUNCKER

                     (1)

                        Ú. v. EÚ L 154, 21.6.2003, s. 1.

    ---documentbreak---

               PRÍLOHA

               1.Jednotné podmienky pre harmonizované uplatňovanie typológie na základe mriežky sú takéto:

                        Prvok stanovený v nariadení (ES) č. 1059/2003

                        Označenie

                        Podmienky

                        Typológia na základe mriežky

                        „vidiecke bunky mriežky“ alebo

                        „bunky mriežky s nízkou hustotou obyvateľov“

                        bunky mriežky s rozlohou 1 km² s hustotou nižšou ako 300 obyvateľov/km² a ostatné bunky mimo mestských zoskupení

                        „mestské zoskupenia“ alebo „zoskupenia so strednou hustotou obyvateľov“

                        susediace (aj diagonálne) bunky mriežky s rozlohou 1 km² s hustotou aspoň 300 obyvateľov/km² a s minimálne 5 000 obyvateľmi v zoskupení

                        „mestské centrá“ alebo „zoskupenia s vysokou hustotou obyvateľov“

                        susediace (ale nie diagonálne) bunky mriežky v rámci „mestského zoskupenia“ s rozlohou 1 km² s hustotou aspoň 1 500 obyvateľov/km² a s minimálne 50 000 obyvateľmi v zoskupení po doplnení medzier

               2.Jednotné podmienky pre harmonizované uplatňovanie typológií na úrovni LAU sú takéto:

                        Prvok stanovený v nariadení (ES) č. 1059/2003

                        Označenie

                        Podmienky

                        Stupeň urbanizácie (DEGURBA):

                        „mestské oblasti“

                        „veľké mestá“ alebo „husto osídlené oblasti“

                        územné jednotky na úrovni LAU, v ktorých aspoň 50 % obyvateľov žije v mestských centrách

                        „malé mestá a predmestia“ alebo „stredne husto osídlené oblasti“

                        územné jednotky na úrovni LAU, v ktorých menej ako 50 % obyvateľov žije vo vidieckych bunkách mriežky a menej ako 50 % žije v mestských centrách

                        „vidiecke oblasti“ alebo

                        „riedko osídlené oblasti“

                        územné jednotky na úrovni LAU, v ktorých aspoň 50 % obyvateľov žije vo vidieckych bunkách mriežky

                        Funkčné mestské oblasti

                        „funkčné mestské oblasti“

                        „veľké mestá“

                        územné jednotky na úrovni LAU definované ako „veľké mestá“ alebo „husto osídlené oblasti“

                        „zóna dochádzky do práce“

                        územné jednotky na úrovni LAU, z ktorých aspoň 15 % zamestnaných obyvateľov dochádza do veľkého mesta, pričom enklávy sú zahrnuté a exklávy sú vylúčené

                        Pobrežné oblasti

                        „pobrežné oblasti“

                        územné jednotky na úrovni LAU, ktoré hraničia s morom alebo majú aspoň 50 % svojej rozlohy vzdialených od mora najviac 10 km; enklávy (vnútrozemské LAU obklopené susednými pobrežnými LAU) sa dopĺňajú

                        „vnútrozemské oblasti“

                        územné jednotky na úrovni LAU, ktoré nie sú „pobrežnými oblasťami“, t. j. nehraničia s morom a majú menej ako 50 % svojej rozlohy vzdialených od mora najviac 10 km

               3.Jednotné podmienky pre harmonizované uplatňovanie typológií na úrovni NUTS 3 sú stanovené v prílohe

                        Prvok stanovený v nariadení (ES) č. 1059/2003

                        Označenie

                        Podmienky

                        Typológia mesta a vidieka:

                        „prevažne mestské regióny“

                        regióny na úrovni NUTS 3, v ktorých aspoň 80 % obyvateľov žije v mestských zoskupeniach

                        „prechodné regióny“

                        regióny na úrovni NUTS 3, v ktorých viac ako 50 %, ale menej ako 80 % obyvateľov žije v mestských zoskupeniach

                        „prevažne vidiecke regióny“

                        regióny na úrovni NUTS 3, v ktorých aspoň 50 % obyvateľov žije vo vidieckych bunkách mriežky

                        Metropolitná typológia:

                        „metropolitné regióny“

                        jeden región alebo agregát regiónov na úrovni NUTS 3, v ktorých aspoň 50 % obyvateľov žije vo funkčných mestských oblastiach s aspoň 250 000 obyvateľmi

                        „nemetropolitné regióny“

                        regióny na úrovni NUTS 3, ktoré nie sú „metropolitnými regiónmi“

                        Pobrežná typológia:

                        „pobrežné regióny“

                        regióny na úrovni NUTS 3, ktoré hraničia s morom alebo v ktorých aspoň 50 % obyvateľov žije najviac 50 km od pobrežia, ako aj NUTS 3 región Hamburg (Nemecko)

                        „vnútrozemské regióny“

                        regióny na úrovni NUTS 3, ktoré nie sú „pobrežnými regiónmi“